1965 දී දකුණු අප්‍රිකානු කණ්ඩායම එංගලන්තයේ සංචාරය කළේය. ට්‍රේන්ට් බ්‍රිජ් හි පැවැති දෙවැනි ටෙස්ට් තරගයේදී පොලොක් ලකුණු 125ක් රැස් කළේය. එම තරගය ඔහුට සුවිශේෂී තරගයක් විය. ග්‍රෑම් පොලොක්ගේ වැඩිමහලු සොහොයුරා වූ පීටර් පොලොක්ද එම තරගයට ක්‍රීඩා කළ අතර පන්දුවෙන් දස්කම් දැක්වූ පීටර් කඩුලු 10 දවාගත්තේය. 1966-67 තරග වාරයේදී බොබ් සිම්සන්ගේ නායකත්වයෙන් යුත් ඕස්ට්‍රේලියානු කණ්ඩායම දකුණු අප්‍රිකාවේ සංචාරයක නිරත විය. පළමු ටෙස්ට් තරගයේදී පොලොක් පන්දු 104කින් ලකුණු 90ක් ලබා ගනිමින් වේගවත් ඉනිමක් ක්‍රීඩා කළේය. දෙවැනි තරගයේදී ඔහු ලකුණු 209ක් ලබා ගත්තේය. තුන් වැනි ටෙස්ට් තරගයේදී ද ලකුණු 67ක් රැස් කිරීමට ඔහුට හැකි විය. සිව් වැනි ටෙස්ට් තරගය ජය පරාජයෙන් තොර වූ අතර පස් වැනි ටෙස්ට් තරගය ඔහුගේ උපන් දිනය දා ආරම්භ විය. එම තරගයේදී ඔහු ශතකයක් වාර්තා කළේය. දකුණු අප්‍රිකානු කණ්ඩායමට කඩුලු 7ක ජයක් හිමි වූ අතර දකුණු අප්‍රිකාව තුනට එකක් ලෙස තරගාවලිය ජයග්‍රහණය කළේය. 1969දී එංගලන්තය සමඟ පැවැත්වෙන තරගාවලිය සඳහා දකුණු අප්‍රිකාව සුදානම් වෙමින් සිටියේය. එංගලන්ත පන්දු යවන්නකු වූ ටොම් කාට්රයිට් ආබාධයකට ලක්වීම මත දකුණු අප්‍රිකානු සම්භවයක් සහිත බැසිල් ඩි ඔලිවේරා එංගලන්ත කණ්ඩායමට තෝරාගෙන තිබිණි. දකුණු අප්‍රිකානු රජයේ වර්ණභේදවාදී ප්‍රතිපත්තිය මත ඔහු කණ්ඩායමේ සිටින්නේ නම් එංගලන්ත පිලට දකුණු අප්‍රිකාවට ඇතුළු විය නොහැකි යැයි දකුණු අප්‍රිකානු අගමැති බී.ජේ. වොර්ස්ටර් ප්‍රකාශ කළේය. ඒ අනුව එංගලන්ත කණ්ඩායමේ දකුණු අප්‍රිකානු සංචාරය අවලංගු විය.
දකුණු අප්‍රිකානු කණ්ඩායම සංචාරය කරේ කොහෙද ?
එංගලන්තයේ